PAGE  

[image: image1.jpg]



Parlamentul României

Camera Deputaţilor

	                           Comisia juridică, de disciplină și imunități

	


București, 23.06.2026
PLx 454/2026
                                       Nr. 7c-13/584
	
	

	
	

	
	


CĂTRE

BIROUL PERMANENT 
AL 

CAMEREI DEPUTAȚILOR

          Vă înaintăm, alăturat, raportul asupra propunerii legislative pentru completarea Legii nr.312/2005 privind dobândirea dreptului de proprietate privată asupra terenurilor de către cetăţenii străini şi apatrizi, precum şi de către persoanele juridice străine, trimisă pentru dezbatere pe fond, Comisiei juridice, de disciplină şi imunităţi, cu adresa nr. PLx 454/2026 din 9 iunie 2026.
	
	


                                                                 PREȘEDINTE, 

Prof. univ. dr.   Liviu – Bogdan  CIUCĂ

Parlamentul României

Camera Deputaţilor
	                    Comisia juridică, disciplină și imunități




București, 23.06.2026
PLx 454/2026
Nr. 7c-13/79
RAPORT

asupra propunerii legislative pentru completarea Legii nr.312/2005 privind dobândirea dreptului de proprietate privată asupra terenurilor de către cetăţenii străini şi apatrizi, precum şi de către persoanele juridice străine
În temeiul art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, prin adresa nr. PLx 454/2026 din 9 iunie 2026, cu dezbaterea pe fond, a propunerii legislative pentru completarea Legii nr.312/2005 privind dobândirea dreptului de proprietate privată asupra terenurilor de către cetăţenii străini şi apatrizi, precum şi de către persoanele juridice străine.
Propunerea legislativă are ca obiect de reglementare completarea Legii nr.312/2005, în sensul ca cetăţeanul unui stat membru al Uniunii Europene, apatridul cu domiciliul într-un stat membru sau în România, precum şi persoana juridică constituită în conformitate cu legislaţia unui stat membru pot dobandi dreptul de proprietate asupra terenurilor agricole, în limita a maximum 10 ha.
Senatul, în calitate de primă Cameră sesizată, a respins propunerea legislativă în data de 2 iunie 2026.
Camera Deputaţilor potrivit prevederilor art.74 din Constituţia României, republicată, şi ale art.92 alin.(9) din Regulamentul Camerei Deputaţilor, republicat, cu modificările ulterioare, este Cameră decizională.
La întocmirea prezentului raport  comisia a avut în vedere:

· avizul nefavorabil al Consiliului Legislativ (nr 305/01.04.2026 )

· avizul nefavorabil al Consiliului Economic şi Social (nr.255/ 20. 04. 2026)
· avizul negativ al Comisiei pentru drepturile omului, culte şi problemele minorităţilor naţionale 
· punctul de vedere negativ al Guvernului României ( nr.7280/17.06.2026)
Membrii Comisiei juridice, de disciplină și imunități au examinat propunerea legislativă în ședința din  data de 23 iunie 2026, desfășurată în format mixt.
 La lucrările Comisiei juridice, de disciplină și imunități deputații au fost prezenți conform listei de prezență. 
În urma dezbaterilor și a opiniilor exprimate, membrii comisiei au hotărât, cu majoritate de voturi, să propună plenului Camerei Deputaților prezentul raport de respingere a propunerii legislative.
În raport cu obiectul şi conţinutul său, propunerea legislativă face parte din categoria legilor organice.
	PREȘEDINTE,                                      
Prof. univ. dr. Liviu- Bogdan CIUCĂ                     
	SECRETAR,
Petre-Emanoil NEAGU


	
	

	Consilier parlamentar, 
Andrada Armencea

